**1.1 ประวัติความเป็นมาของตำบลเกาะลันตาน้อย**

ตำบลเกาะลันตาน้อย ตั้งอยู่ในอำเภอเกาะลันตา จังหวัดกระบี่ จากการสันนิฐานโดยไม่มีหลักฐานแน่ชัดว่า ประชากรตำบลเกาะลันตาน้อยในอดีตเป็นพวกที่อพยพมาจากจังหวัดสตูลและจากเกาะชวาประเทศอินโดนีเซีย ซึ่งขณะนั้นเกิดสงครามภายในประเทศแต่ก็มีประชากรบางส่วนที่เป็นชาวจีนแผ่นดินใหญ่ที่เดินทางโดยเรือเดินสมุทรมาลงที่ปีนังแล้วโดยสารเรือใบสามหลัก (เรือสำเภา) เข้ามาค้าขายเบ็ดเตล็ดได้ตั้งหลักแหล่งที่บ้านแต้แหล็ง ปรากฎตามลักษณะบ้านเรือนที่ยังคงรักษาเอกลักษณ์ของชาวจีนไว้ได้ดี โดยเกาะที่ใช่ชื่อเกาะลันตามีอยู่จำนวน 2 เกาะ คือ เกาะขนาดใหญ่ที่เป็นที่ตั้งของที่ว่าการอำเภอหลังเก่า คือ ตำบลเกาะลันตาใหญ่ ส่วนเกาะขนาดเล็กซึ่งอยู่ใกล้กันจะเป็นที่ตั้งของที่ว่าการอำเภอหลังใหม่ คือ ตำบลเกาะลันตาน้อย

**1.2 ที่ตั้ง**

ตำบลเกาะลันตาน้อย เป็นเกาะขนาดใหญ่มีชุมชนทั้งที่อยู่อาศัยกระจัดกระจายทั่วทั้งเกาะ และยังเป็นส่วนราชการของอำเภอเกาะลันตา มีอณาเขตติดต่อ ดังนี้

 ทิศเหนือ ติดต่อตำบลเกาะกลาง อำเภอเกาะลันตา จังหวัดกระบี่

ทิศใต้ ติดต่อตำบลศาลาด่านและตำบลเกาะลันตาใหญ่ อำเภอเกาะลันตา จังหวัดกระบี่

 ทิศตะวันออก ติดต่ออำเภอคลองท่อม จังหวัดกระบี่ และอำเภอสิเกา จังหวัดตรัง

 ทิศตะวันตก ติดต่อทะเลอันดามัน

 **1.3 แผนที่**



 **1.4 เนื้อที่**

ตำบลเกาะลันตาน้อย มีเนื้อที่ 90.41 ตารางกิโลเมตร หรือประมาณ 51,934 ไร่ ทอดตัวยาวตามแนวเหนือใต้ของหมู่เกาะลันตา ตั้งอยู่ระหว่างเกาะลันตาใหญ่และเกาะกลาง มีเกาะบริเวณที่เหมาะแก่การนั่งเรือชมทัศนียภาพที่หลากหลาย เช่น เกาะตะละเบ็ง เกาะนุ้ย เกาะผี และเกาะแดง เป็นต้น

**1.5 ภูมิประเทศ**

ตำบลเกาะลันตาน้อยมีลักษณะเป็นเกาะขนาดใหญ่ มีเกาะเล็กเกาะน้อยกระจัดกระจายอยู่รอบเกาะใหญ่หลายเกาะ เช่น เกาะตะละเบ็ง เกาะแดง เกาะผี เป็นต้น สภาพภูมิประเทศบนเกาะลันตาน้อยตอนกลางของเกาะเป็นภูเขา ควน สลับกับหุบเขา และลาดลงเป็นที่ราบชายฝั่งทะเลและมีที่ราบกระจัดกระจายอยู่ทั่วไปบนเกาะ ซึ่งจะเป็นที่ตั้งของชุมชนและพื้นที่ทำการเพาะปลูก เช่น ยางพารา และผลไม้ต่างๆ นอกจากนั้นยังมีการทำนาในที่ราบ นาปี และทำบนที่สูงเรียกว่า นาดอน (ข้าวไร่) ทำในช่วงที่ไม้ผล ยางพารา และปาล์มน้ำมันยังเล็กอยู่

**1.6 ลักษณะภูมิอากาศ**

สภาพภูมิอากาศตำบลเกาะลันตาน้อย ขึ้นอยู่กับอิทธิพลของลมมรสุมที่พัดผ่านตลอดปี โดยแบ่งเป็น ๒ ระยะ คือ

1. ลมมรสุมตะวันตกเฉียงใต้ พัดผ่านตั้งแต่เดือนเมษายน-เดือนกันยายน จะนำผลและความชุ่มชื้นมาให้ชาวเกาะลันตา

2. ลมมรสุมตะวันออกเฉียงเหนือ พัดผ่านตั้งเดือนตุลาคม-เดือนมีนาคม จำนำนักท่องเที่ยวและรายได้มาสู่เกาะลันตา

จากอิทธิพลของลมมรสุมทำให้ตำบลเกาะลันน้อยมีฤดูกาล 2 ฤดู คือ ฤดูร้อน เริ่มตั้งแต่เดือนมกราคม-เดือนพฤษภาคม ฤดูฝน เริ่มตั้งแต่เดือนมิถุนายน-เดือนธันวาคม

**1.7 ด้านอาชีพและรายได้**

การประกอบอาชีพของประชาชยในตำบลเกาะลันตาน้อย ได้รับอิทธิพลจากลักษณะภูมิประเทศและภูมิอากาศที่เป็นเกาะขนาดใหญ่ มีทรัพย์ในดิน มีสินในทะเลที่อุดมสมบูรณ์และธรรมชาติที่งดงาม ชาวบ้านจึงประกอบอาชีพทำการเกษตร เช่น ยางพารา ปาล์มน้ำมัน ทำอาชีพประมง สวนผลไม้ ชาวบ้านพยายามหาหลักประกันด้านอาหารเพื่อลดการพึ่งพิงจากภายนอก โดยกันพื้นที่ส่วนหนึ่งไว้ทำนา แต่เนื่องจากมีที่ลุ่มมีน้อยชาวบ้านจึงหาวิธีการเพิ่มผลผลิตโดยการทำนาดอน ผลผลิตที่ได้ชาวบ้านจะเก็บไว้บริโภคไว้ในครัวเรือนทั้งหมดไม่จำหน่าย จากภูมิปัญญาและความอุดมของธรรมชาติชาวเกาะลันตาน้อย จึงดำรงชีพอย่างปกติสุขตลอดมา แต่ปัจจุบันการเพิ่มของประชากรทำให้ดินที่มีอยู่อย่างจำกัดทำให้ผลผลิตไม่เพียงพอกับสมาชิกในครัวเรือน ความอุดมสมบูรณ์ของทะเลที่ลดลง ในขณะที่ปัจจัยการผลิตสูงขึ้นชาวบ้านบางส่วนจึงผันตัวเองไปทำงานด้านบริการการท่องเที่ยวในเกาะลันตาใหญ่ แม่บ้านมีการรวมกลุ่มอาชีพหัตถกรรมจากเตยปาหนันและผ้าบาติกเพื่อจำหน่ายให้นักท่องเที่ยวและประชาชนทั่วไปซึ่งสามารถสร้างรายได้ให้ครัวเรือนเพิ่มขึ้น

**1.8 การปกครอง**

ตำบลเกาะลันตาน้อยแบ่งการปกครองออกเป็น 6 หมู่

หมู่ที่ 1 บ้านหลังสอด หมู่ที่ 4 บ้านโล๊ะใหญ่

หมู่ที่ 2 บ้านคลองหมาก หมู่ที่ 5 บ้านคลองโตนด

หมู่ที่ 3 บ้านทุ่ง หมู่ที่ 6 บ้านทอนลิบง

**1.9 ประชากร**

ตำบลเกาะลันตาน้อย มีประชากรทั้งหมด 5,584 คน แยกเป็น เพศชาย 2,841 คน และเพศหญิง 2,742 คน

**1.10 สถานที่ท่องเที่ยวที่สำคัญของตำบลเกาะลันตาน้อย**

- หาดบ้านหลังสอด ตั้งอยู่หมู่ที่ 1

- หาดกลาง (เกาะสน) ติดตำบลเกาะกลาง

- เกาะผี (เกาะแดง)

- เขาตะละเบ็ง

- หัวแหลมงู

- เกาะกำนุ้ย/เกาะกำใหญ่

- บ้านโบราณ

- เกาะบูบู

 **1.11 การศึกษา**

ตำบลเกาะลันตาน้อย มีสถาบันการศึกษาในระดับต่างๆ ดังนี้

๑. โรงเรียนบ้านหลังสอด (โรงเรียนโครงการขยายโอกาสทางการศึกษา) ตั้งอยู่หมู่ที่ ๑ โดยเปิดสอนตั้งแต่ระดับอนุบาลถึงมัธยมศึกษาปีที่ ๓

๒.โรงเรียนบ้านคลองโตนด ตั้งอยู่หมู่ที่ ๕ โดยเปิดสอนตั้งแต่ระดับอนุบาลถึงประถมศึกษาปีที่ ๖

๓.โรงเรียนบ้านทุ่ง ตั้งอยู่หมู่ที่ ๓ โดยเปิดสอนตั้งแต่ระดับอนุบาลถึงประถมศึกษาปีที่ ๖

๔.โรงเรียนบ้านโล๊ะใหญ่ ตั้งอยู่หมู่ที่ ๔ โดยเปิดสอนตั้งแต่ระดับอนุบาลถึงประถมศึกษาปีที่ ๖

 ๕.โรงเรียนวุฒิศาสตร์วิทยานุสรณ์ ตั้งอยู่หมู่ที่ ๓ โดยเปิดสอนตั้งแต่ตั้งแต่ระดับอนุบาลถึงระดับมัธยมศึกษาปีที่ ๖ (โรงเรียนเอกชนสอนศาสนาอิสลามควบคู่กับสายสามัญ)

๖.ศูนย์การศึกษานอกระบบและการศึกษาตามอัธยาศัยอำเภอเกาะลันตา กศน.ตำบลเกาะลันตาน้อย ตั้งอยู่หมู่ที่ ๑ บ้านหลังสอด โดยเปิดสอนหลักสูตรตั้งแต่ระดับประถมศึกษา มัธยมศึกษาตอนต้น ระดับมัธยมศึกษาตอนปลาย การศึกษาต่อเนื่อง และการศึกษาตามอัธยาศัย

๗.ศูนย์พัฒนาเด็กเล็กในสังกัดองค์การบริหารส่วนตำบลเกาะลันตาน้อย

 - ศูนย์พัฒนาเด็กเล็กบ้านหลังสอด

 - ศูนย์พัฒนาเด็กเล็ก อบต.เกาะลันตาน้อย

 - ศูนย์พัฒนาเด็กเล็กบ้านคลองโตนด

 - ศูนย์พัฒนาเด็กเล็กบ้านทุ่ง

 -ศูนย์พัฒนาเด็กเล็กบ้านโล๊ะใหญ่

**1.12 ด้านศาสนา**

ประชาชนในตำบลเกาะลันตาน้อย ทั้งหมด (มากว่า ๙๙ %) นับถือศาสนาอิสลามทุกหมู่บ้าน จะมีมัสยิดสำหรับปฏิบัติศาสนกิจ ไม่มีสถาบันหรือองค์กรศาสนาหรือสถานที่สำหรับปฏบัติศานสนกิจของศาสนาอื่น ประชาชนบนเกาะลันตาน้อย ยังคงยึดมั่นในศาสนาอิสลามเป็นอย่างดี มีโรงเรียนสอนศาสนาและมีศูนย์อบรมศาสนาและจริยธรรมประจำมัสยิดทุกมัสยิด ผู้ปกครองนิยมส่งบุตรหลานไปเรียนศาสนาที่จังหวัดพัทลุง สตูล ยะลา ปัตตานี หรือนาราธิวาส แต่จากเหตุการณ์ไม่สงบในสามจังหวัดชายแดนภาคใต้ ผู้ปกครองส่วนใหญ่จึงหันกลับมาส่งบุตรหลานเข้าเรียนในสถานศึกษาในจังหวัดกระบี่มากขึ้น

นอกจากนี้ยังมีการบรรจุการสอนหลักสูตรอิสลามศึกษาของทุกโรงเรียน มีการสอนศาสนาให้กับเด็กในตอนกลางคืน และยังมีการสอนให้กับประชาชนทั่วไปในมัสยิดประจำหมู่บ้าน โดยแยกสอนระหว่างชายกับหญิงหมุนเวียนไปทุกหมู่บ้านทำให้เยาวชนและประชนในท้องถิ่นสามารถรักษาคุณธรรม จริยธรรมอิสลาม และเอกลักษณ์ทางสังคมได้เป็นอย่างดีตลอดมา

- มัสยิดบ้านหลังสอด

- มัสยิดบ้านคลองหมาก

- มัสยิดบ้านทุ่งโต๊ะหยุ่ม

- มัสยิดบ้านคลองโตนด

- มัสยิดตักวา

- มัสยิดบ้านทุ่ง

- มัสยิดบ้านทอนลิบง

- มัสยิดบ้านโล๊ะใหญ่

**จำนวนพื้นที่ทางด้านเกษตรตำบลเกาะลันตาน้อย**

|  |  |  |  |  |
| --- | --- | --- | --- | --- |
| **ลำดับที่** | **พืชที่ปลูก** | **เนื้อที่(ไร่)** | **จำนวนแปลง** | **จำนวนครัวเรือน** |
| 1 | ยางพารา | 2,687.94 | 458 | 410 |
| 2 | ปาล์มน้ำมัน | 891.41 | 167 | 161 |
| 3 | ข้าวนาปี | 23.51 | 14 | 10 |

**รายชื่อกลุ่มวิสาหกิจชุมชนตำบลเกาะลันตาน้อย**

|  |  |  |
| --- | --- | --- |
| **ลำดับที่** |  **ชื่อวิสาหกิจชุมชน** | **ที่ตั้ง** |
| 1 | กลุ่มแม่บ้านเกษตรกรลันตาบาติก | 6 หมู่ 1 ต.เกาะลันตาน้อย อ.เกาะลันตา จ.กระบี่ |
| 2 | กลุ่มทำขนมพื้นบ้านชุมชนบ้านหลังสอด | 111 หมู่ 1 ต.เกาะลันตาน้อย อ.เกาะลันตา จ.กระบี่ |
| 3 | ท่องเที่ยวเชิงนิเวศน์และอนุรักษ์สิ่งแวดล้อมบ้านหลังสอดเกาะลันตา | 167 หมู่ 1 ต.เกาะลันตาน้อย อ.เกาะลันตา จ.กระบี่ |
| 4 | เกษตรกรสามัคคีบ้านคลองหมาก | 248 หมู่ 2 ต.เกาะลันตาน้อย อ.เกาะลันตา จ.กระบี่ |
| 5 | ตลาดน้ำบ้านทับแสมเกาะลันตา | 122 หมู่ 5 ต.เกาะลันตาน้อย อ.เกาะลันตา จ.กระบี่ |
| 6 | วิสาหกิจชุมชนลันตาบาติก | 91 หมู่ 6 ต.เกาะลันตาน้อย อ.เกาะลันตา จ.กระบี่ |
| 7 | เหม็ดเกลี้ยงเครืองแกงทอนลิบง | 30 หมู่ 6 ต.เกาะลันตาน้อย อ.เกาะลันตา จ.กระบี่ |

**รายชื่อกลุ่มประมงตำบลเกาะลันตาน้อย**

|  |  |  |
| --- | --- | --- |
| **ลำดับที่** |  **กลุ่มประมง** | **ที่ตั้ง** |
| 1 | กลุ่มองค์กรชุมชนประมงท้องถิ่นบ้านหลังสอด | หมู่ 1 ต.เกาะลันตาน้อย อ.เกาะลันตา จ.กระบี่ |
| 2 | กลุ่มประมงท้องถิ่นบ้านคลองหมาก | หมู่ 2 ต.เกาะลันตาน้อย อ.เกาะลันตา จ.กระบี่ |
| 3 | กลุ่มเลี้ยงปลากระชังบ้านทุ่ง | หมู่ 3 ต.เกาะลันตาน้อย อ.เกาะลันตา จ.กระบี่ |

**รายชื่อกลุ่มผู้ประกอบการ/ OTOP ที่ลงทะเบียนกับพัฒนาชุมตำบลเกาะลันตาน้อย**

|  |  |  |
| --- | --- | --- |
| **ลำดับที่** |  **รายชื่อกลุ่มผู้ประกอบการ/ OTOP** | **ที่ตั้ง** |
| 1 | หัตกรรมหัตถกรรมตัดเย็บเสื้อบาติก | 6 หมู่ 1 ต.เกาะลันตาน้อย อ.เกาะลันตา จ.กระบี่ |
| 2 | ผลิตภัณฑ์รีไซเคิลจากวัสดุเหลือใช้ | 153 หมู่ 1 ต.เกาะลันตาน้อย อ.เกาะลันตา จ.กระบี่ |
| 3 | ผลิตภัณฑ์เกษตรอินทรีย์บ้านคลองหมาก | 207 หมู่ 2 ต.เกาะลันตาน้อย อ.เกาะลันตา จ.กระบี่ |
| 4 | ลันตาบาติก | 91 หมู่ 6 ต.เกาะลันตาน้อย อ.เกาะลันตา จ.กระบี่ |
| 5 | เครืองแกงสัมมาชีพบ้านทอนลิบง | 30 หมู่ 6 ต.เกาะลันตาน้อย อ.เกาะลันตา จ.กระบี่ |

ครูสมจิต รื่นเริง กศน.เกาะลันตาน้อย

11 ธันวาคม 65